রূপসী বেগম টাঙ্গাইলের কৃষক। বহু আগে থেকেই তিনি স্থানীয় জাতের ধান চাষ করে আসছেন। মাঝখানে উফশী ধান চাষ শুরু করেছিলেন। সেই সময়ের অভিজ্ঞতা থেকে তিনি চিন্তাকে জানান, কিন্তু নয়াকৃষি আমাগো কম্পোজ সার বানানো শিখাইছে। মিটিংয়ে বইয়া এসব হিকছি। কম্পোজ বানাইয়া সবজি বুনলাম। ভাল হইল। খাইতেও স্বাদ লাগে। কম্পোজ দিয়ে সবজি চাষ করলে সবজি নরমও  হয়, খাইতেও স্বাদ লাগে। ভাবলাম সবজি যদি এত স্বাদ লাগে তাইলে জমিন চাষ কইরা দেহি। কম্পোজ দিয়ে জমি চাষ করতে শুরু করলাম। কিন্তু দেখলাম কম্পোজ দিয়া জমি চাষ করাতে অন্যদের চাইতে আমাগো ফসল কম হয়। তবে হিশাব কইরা দেখলাম, আমাগো সার কিনতে এক পয়সাও খরচ হয় না। পরিশ্রম কম হইছে। সার, বিষ লাগে নাই। ছয় পাহারি হইলে সেটাও আমাগো আসল। আলু বোনলাম। দেখলাম পাশের জমির আলুর চেয়ে আমার আলু ভাল হইছে। তবে আকারে ছোট হইছে। পরে পাশের জমির মালিকরে বললাম, আপনার সারের ব্যবহারে আলুতে ঘা হইছে। এভাবে পুরা এলাকায় চাষ শুরু হইল।